מנחם בן ציון זקס

הרב מנחם בן ציון זקס (כ"ד בתמוז ה'תרנ"ו, 15 ביולי 1896 – ח' באב ה'תשמ"ז, 7 בפברואר 1987) היה מחשובי רבני שיקגו, מחבר סדרת הספרים "מנחם ציון" וחתנו של הרב צבי פסח פרנק, רבה של ירושלים.

==תולדות חייו==

הרב זקס נולד בעיר העתיקה בירושלים<ref name=":0"></ref> לאביו הרב דב בער זקס, בנו של ראש כולל הו"ד הרב אברהם אלקנה זקס ונכדו של השד"ר משה זקס, ולאמו יוכבד דבורה לבית כהנא שפירא, בתו של הרב המקובל צבי אשר כהנא שפירא ונצר למשפחות לעווי וריבלין. אחיו הוא הרב יהושע פישל זקס. למד בתלמוד התורה עץ חיים ונבחן שם אצל רבה האשכנזי של ירושלים הרב שמואל סלנט. עם הגיעו למצוות עבר לישיבת שיבת ציון ולאחר מכן לישיבה הגדולה תורת חיים.<ref></ref>

בגיל 18 הוסמך לרבנות על ידי הרב אברהם יצחק הכהן קוק, רבה הראשי של ארץ ישראל.<ref name=":1"></ref> מעבר לכך הוסמך לרבנות ולדיינות בשנת ה'תרפ"ז על ידי הרבנים אליהו ראם, יוסף גרשון הורביץ, שמשון אהרן פולנסקי ועוד.<ref></ref>

הרב זקס ואשתו עזבו את ירושלים לשליחות חינוכית-דתית בשיקגו, שם ייסד הרב רשת מוסדות חינוך וקהילות;<ref name=":0" /> תלמודי תורה ובתי ספר יהודים, כולל האקדמיה היהודית של אידה קראון.<ref name=":1" /> עמד בראש המוסדות במשך 40 שנה, ופעל להקמת תנועת עזרה ליהודים כאמצעי להבטיח הישרדות יהודית לאחר מלחמת העולם השנייה.<ref name=":1" /> נחשב לאחד מחשובי הרבנים היהודים בשיקגו בתקופתו.<ref name=":2"></ref><ref></ref> כתב את סדרת הספרים מנחם ציון.<ref></ref>

==ספריו==
* מנחם ציון: רעיונות והגיונות, שאובים ממעיינות הנצח שבמקראי קדש ומאמרי המדרשים (שני כרכים)<ref></ref><ref></ref>
* מנחם ציון: פירושים, רעיונות והגיונות על המועדים: [חנוכה, ט"ו בשבט, פורים, פסח, שבועות, תשעה באב]<ref></ref>
* מנחם ציון: הגדה של פסח<ref></ref>
* מנחם ציון: פירושים, רעיונות והגיונות על ספר תהלים<ref></ref>
* מנחם ציון: רעיונות והגיונות, חידושים ופירושים על ירח האיתנים<ref></ref>
* מסכת אבות עם פירוש מנחם ציון: פירושים וחידושים, רעיונות והגיונות<ref></ref>

==משפחתו==

אב אביו הוא ראש כולל הולנד ודויטשלנד, מייסד ומנהל מושב הזקנים הכללי המאוחד, הרב אברהם אלקנה זקס. סב אביו הוא השד"ר והעסקן הירושלמי משה זקס. בן דודו מצד אמו הוא הרב אברהם אלקנה כהנא שפירא, ראש ישיבת מרכז הרב והרב הראשי לישראל. אחיו הוא הרב יהושע פישל זקס, ואחייניו הם משה חיים זקס, ד"ר לבוטניקה ואגרונום,<ref></ref> ויצחק זקס, ד"ר לגאוגרפיה, בעל תואר יקיר ירושלים,<ref></ref> ממשחררי ירושלים וחברון, ממייסדי ענף התיירות בישראל.

רעייתו חנה רבקה הייתה בתו של הרב צבי פסח פרנק, רבה הראשי של ירושלים. בנו, הרב לואיס, היה רבה של קהילת אנשי אמונה בפלורידהג ונכדו הוא הרב יונתן זקס, שמכהן כראש ישיבת 'בית מדרש לתלמוד' בניו יורק.<ref></ref>

== הנצחה ==
לזכרו הוקמה 'קרן הפרסים התורנית' שע"י מכון הרב פרנק, המחלקת מדי שנה אותות הוקרה לרבנים פורצי דרך ומובילי חזון בהפצת יהדות, תורה ומידות. בנוסף, מדי שנה נבחרים שמונה בחורי ישיבות מצטיינים מרחבי ישראל שמקבלים מלגת עידוד על פועלם.<ref name=":2" />

==קישורים חיצוניים==
* [http://www.bazach.com/huminer/hebrew/ftmn.asp?gedid=14857 הרב מנחם בן ציון זקס, באתר קהילת צאצאי הרב שמואל הומינר זצ"ל]
* [https://merhav.nli.org.il/primo-explore/search?query=creator,contains,%D7%96%D7%A7%D7%A1,%20%D7%9E%D7%A0%D7%97%D7%9D%20%D7%91%D7%A0%D7%A6%D7%99%D7%95%D7%9F,%201896-1987&vid=NLI&lang=iw_IL&_gl=1*1orvhsn*_ga*NTMzMzMyMDQyLjE2ODk3NzY2MjM.*_ga_8P5PPG5E6Z*MTY5NTIzMTA2Ni42LjEuMTY5NTIzMTIwMi4xLjAuMA..*_ga_4207HLQSXF*MTY5NTIzMTA2NC42LjEuMTY5NTIzMTIwMi4xLjAuMA..*_ga_8PQRSYT854*MTY5NTIzMTA2NC42LjEuMTY5NTIzMTIwMy42MC4wLjA. מנחם בנציון זקס (1896-1987), דף שער בספרייה הלאומית של ישראל]

==הערות שוליים==

מנחם בן ציון זקס
קטגוריה:אנשי היישוב ילידי הארץ
קטגוריה:יורדים מארץ ישראל
קטגוריה:שיקגו: אישים
קטגוריה:רבנים: אחרונים
קטגוריה:רבנים אורתודוקסים
קטגוריה:רבנים אמריקאים
קטגוריה:בוגרי ישיבת עץ חיים
קטגוריה:אנשי חינוך דתיים
קטגוריה:מחברי ספרות תורנית
קטגוריה:יהודים אמריקאים
קטגוריה:בוגרי ישיבת תורת חיים
קטגוריה:אמריקאים שנולדו ב-1896
קטגוריה:אמריקאים שנפטרו ב-1987